Επαρχιακή Ποδοσφαιρική Ομοσπονδία Λεμεσού

Η **Επαρχιακή Ποδοσφαιρική Ομοσπονδία Λεμεσού (ΕΠΟΛ)** είναι ποδοσφαιρική ομοσπονδία της επαρχίας Λεμεσού. Αποτελεί μία εκ των 11 αγροτικών (τοπικών) ομοσπονδιών μελών της Συνομοσπονδία Τοπικών Ομοσπονδιών Κύπρου (ΣΤΟΚ), τρεις εκ των οποίων εδρεύουν στην επαρχία Λεμεσού.

## Ιστορία

### Ίδρυση
Η ΕΠΟΛ ιδρύθηκε στις 18 Μαΐου 1956 με κύριο σκοπό τη διατήρηση του αθλητισμού μακριά από τη μισαλλοδοξία και από τον φανατισμό, ώστε να υπάρξει μια καλύτερη προοπτική στο αγροτικό ποδόσφαιρο στην επαρχία Λεμεσού. Κύριοι σκοποί που τέθηκαν στο καταστατικό της νεοσύστατης ομοσπονδίας ήταν:
# Η καλλιέργεια γενικά και η διάδοση στην κοινωνία του φίλαθλου πνεύματος και του ευ αγωνίζεσθε και ειδικά η διάδοση και εξάπλωση του αθλήματος του ποδοσφαίρου στα χωριά και στις συνοικίες της πόλης και της επαρχίας Λεμεσού.
# Η ηθική και πνευματική εξύψωση των αθλητών και η καλλιέργεια της ευγενικής άμιλλας και αλληλεγγύης, της συνεργασίας και της φιλίας μεταξύ των αθλητών και μεταξύ των σωματείων.
Οι σκοποί που έθεσε η ομοσπονδία θα μπορούσαν να ευοδωθούν με την οργάνωση και τέλεση πρωταθλημάτων ποδοσφαίρου, με την διενέργεια αγώνων στίβου, καλαθόσφαιρας και άλλων αθλημάτων, καθώς επίσης και με την τακτική επαφή και συνεργασία μεταξύ των αθλητικών σωματείων.

### Ιδρυτικά μέλη
Τα ιδρυτικά μέλη της ομοσπονδίας ήταν:

### Πρώτο διοικητικό συμβούλιο
Το πρώτο διοικητικό συμβούλιο της ομοσπονδίας απαρτιζόταν από τους:

* Βάσος Παπαδόπουλος, πρόεδρος
* Γιώργος Σπύρου (Ψουμάς), α΄ γραμματέας
* Γιώργος Κονιώτης, ταμίας
* Δημητράκης Σεργίδης, μέλος
* Τάκης Αντρονίκου, μέλος 
* Σταύρος Παπαδόπουλος, μέλος 
* Νίκος Χρυσοστόμου, μέλος

## Πρώτα χρόνια

Παρά το γεγονός ότι η νεοσύστατη ομοσπονδία αγκαλιάστηκε από αρκετά και ισχυρά αθλητικά σωματεία της πόλης και της επαρχίας της Λεμεσού, τα πρώτα χρόνια χαρακτηριζόταν από δυστοκία. Ένα από τα μεγάλα προβλήματα ήταν η όχι και τόσο καλή οικονομική κατάσταση των σωματείων που τα ανάγκαζε πολλές φορές να παίρνουν μέρος στους αγώνες χωρίς το κατάλληλο αθλητικό υλικό.Επίσης, την εποχή εκείνη λόγω και της πλήρους αδιαφορίας της βρετανικής αποικιακής διοίκησης, τα λιγοστά γήπεδα που υπήρχαν ήταν όλα σε κακή κατάσταση. Οι συγκοινωνίες ήταν υποτυπώδεις, πολλοί μετακινούνταν με ποδήλατα ή ακόμα και με τα πόδια, και η επικοινωνία πολύ δύσκολη. Σε αυτές τις δύσκολες συνθήκες, οι υπεύθυνοι και οι φίλοι της ομοσπονδίας προσπάθησαν να υπερκεράσουν τα όποια προβλήματα. Οι διαιτητές που είχε στη διάθεση της η ομοσπονδία ήταν ελάχιστοι και δυσκολεύονταν πολύ για να μετακινηθούν ώστε να φτάσουν εγκαίρως πριν την έναρξη ενός προγραμματισμένου αγώνα.

Όλα τα πιο πάνω καθιστούσαν πολύ δύσκολη την διεξαγωγή πρωταθλημάτων και ακόμα πιο δύσκολη την διάδοση του αθλήματος στην επαρχία, ειδικά στις πιο απομακρυσμένες περιοχές. Στο πρώτο πρωτάθλημα της ομοσπονδίας συμμετείχαν όλα τα αθλητικά σωματεία της επαρχίας και διεκδίκησαν με αξιώσεις την νίκη στη διοργάνωση. Με τη διεξαγωγή του πρώτου πρωταθλήματος, εκτός του αισθήματος δικαίωσης των παραγόντων που συνετέλεσαν στη διεξαγωγή του, τέθηκαν οι βάσεις για την καθιέρωση της νεοσύστατης ομοσπονδίας σαν της ανερχόμενης δύναμης στο χώρο του επαρχιακού ποδόσφαιρο. Το πρώτο πρωτάθλημα της ομοσπονδίας κατέκτησε ο Ποσειδώνας Αγίου Ιωάννη. Η αναβάθμιση και η διάδοση του πρωταθλήματος της ομοσπονδίας σε όλη της επαρχία Λεμεσού και η συνεργασία όλων των παραγόντων υπήρξε αδιάλειπτος στόχος της ομοσπονδίας παρά τις δύσκολες συνθήκες που κυριάρχησαν τα πρώτα χρόνια διεξαγωγής του.

Το 1959 ιδρύθηκε ο Σύνδεσμος Διαιτητών της ΕΠΟΛ που αποτέλεσε τον προάγγελο της αναβάθμισης των πρωταθλημάτων της ΕΠΟΛ στην σύγχρονη τους μορφή.

Με το πέρασμα του χρόνου ο αριθμός των σωματείων που μετέχουν στην δύναμη της Ομοσπονδίας αυξάνεται. Επιπλέον, η ανεξαρτησία της Κύπρου και η δημιουργία της Κυπριακής Δημοκρατίας δημιούργησαν νέα δυναμική. Στις αρχές της δεκαετίας του 1970 τα σωματεία της ΕΠΟΛ ήταν από τους βασικούς τροφοδότες σε ποδοσφαιριστές μεγάλων ομάδων της Λεμεσού, πολλοί από τους οποίους υπήρξαν από τους σημαντικότερους ποδοσφαιριστές στο κυπριακό ποδόσφαιρο.

## Εξάπλωση στην επαρχία

Ένας από τους βασικούς στόχους που προωθούσε πάντοτε το εκάστοτε διοικητικό συμβούλιο της ΕΠΟΛ ήταν η εξάπλωση των διοργανώσεων σε όλη την επαρχία Λεμεσού, ακόμα και στους πιο απομακρυσμένους οικισμούς. Η ΕΠΟΛ επιζητούσε να είναι ένας από τους κύριους εκφραστές του αθλητισμού και θεωρούσε υποχρέωση της την εξάπλωση στην ύπαιθρο έτσι ώστε να δώσει την ευκαιρία στους νέους ακόμα και των περιοχών με μικρό πληθυσμό ή μακρυά από αστικά κέντρα να αθλούνται, να ζουν σε συνθήκες υγιούς ενασχόλησης και να έρχονται σε επαφή με τις άλλες κοινότητες. Σε αρκετές περιπτώσεις, ανεξάρτητα από πολιτική απόχρωση των οικισμών, αρκετά σωματεία της επαρχίας εισχωρούν στις τάξεις της ΕΠΟΛ. Σωματεία όπως η ΑΠΕΠ Πελεντρίου, η ΑΠΕΑ Αρακαπά, το , ο , η , η ΑΕΚ Κελλακίου, η ΑΟΜ Μοναγρουλίου, η , ο Αφάμης Κοιλανίου και άλλα συμμετέχουν για αρκετά χρόνια στα πρωταθλήματα της ομοσπονδίας, πράγμα που βοήθησε στη σύσφιξη των σχέσεων των συνοικιών και των οικισμών, εντός της πόλης της Λεμεσού και των αγροτικών οικισμών, καθώς επίσης στην ενίσχυση και στη διατήρηση των μορφωτικών και πολιτιστικών συλλόγων στις αγροτικές περιοχές.

## Προσφυγικά σωματεία

Το πραξικόπημα στην Κύπρο και η τουρκική εισβολή που ακολούθησε, εκτός από τον εκτοπισμό των Ελληνοκυπρίων κατοίκων της βόρειας νήσου προς το νότιο μέρος, αποδιοργάνωσε και αθλητικά σωματεία που συμμετείχαν στα πρωταθλήματα των δικών τους ομοσπονδιών. Η ΕΠΟΛ θεώρησε ως καθήκον της να προσφέρει προσωρινή στέγη σε προσφυγικά σωματεία και να τα βοηθήσει ώστε να διατηρηθούν μέχρι την επιστροφή των προσφύγων στις εστίες τους και των ομάδων στις έδρες τους. Τα προσφυγικά σωματεία όπως η Αναγέννηση Προσφύγων, η Καρμιώτισσα Πάνω Πολεμιδιών, ο , η Ενωμένη Αμμόχωστος, εντάσσονται σύντομα στην δύναμη της ομοσπονδίας και καταφέρνουν όχι μόνο να επιβιώσουν αλλά και να πρωταγωνιστήσουν στα πρωταθλήματα της ομοσπονδίας. Καταφέρνουν παράλληλα να δημιουργήσουν τις συνθήκες ώστε μέσω της δράσης τους να ξυπνούν τα συναισθήματα των οικογενειών των προσφύγων για τις εστίες που άφησαν κατά τον ξεριζωμό.

## Συμμετοχή στην ΣΤΟΚ

Η ΕΠΟΛ αποτελεί ένα από τα ιδρυτικά μέλη της Συνομοσπονδίας Τοπικών Ομοσπονδιών Κύπρου (ΣΤΟΚ) το 1977. Η ίδρυση της ΣΤΟΚ βοήθησε στην ανάπτυξη του αγροτικού (τοπικού) ποδοσφαίρου της χώρας. Οι αθλητικές εγκαταστάσεις και οργανωτικές δομές έχουν βελτιωθεί αισθητά και τα πρωταθλήματα που διεξάγει η ΕΠΟΛ είναι από τα πλέον ανταγωνιστικά στο επίπεδο του αγροτικού ποδοσφαίρου. Με την πάροδο του χρόνου και με αύξηση του αγωνιστικού επιπέδου, πολλά σωματεία της ομοσπονδίας πρωταγωνιστούν στα πρωταθλήματα της ΣΤΟΚ και  μέσω αυτών εντάσσονται στα εθνικά πρωταθλήματα της Κυπριακής Ομοσπονδίας Ποδοσφαίρου (ΚΟΠ). Σωματεία όπως η ΑΕΖ Ζακακίου, η ΑΠΕΠ Πελενδρίου, η ΑΠΕΥ 'Υψωνα, το Κούριον Επισκοπής, η ΑΜΕΠ Παρεκκλησιάς, η Αναγέννηση Προσφύγων, η Καρμιώτισσα, η Δόξα Πολεμιδιών κ.ά. είναι αθλητικά σωματεία που αποτέλεσαν μέλη της ΕΠΟΛ, αναδείχθηκαν στα πρωταθλήματα της ΣΤΟΚ και είχαν συμμετοχή στις διάφορες κατηγορίες της ΚΟΠ.

Σε διοικητικό επίπεδο, η ΕΠΟΛ πρωταγωνιστεί και στις άλλες δραστηριότητες της ΣΤΟΚ και αναπτύσσει αρκετές πρωτοβουλίες με σκοπό την ανάπτυξη της φιλίας και της συνεργασίας με όλες τις υπόλοιπες αγροτικές ομοσπονδίες. Συνεργάζεται επίσης στενά με το εκάστοτε διοικητικό συμβούλιο της ΣΤΟΚ και συμβάλλει δυναμικά στις κινητοποιήσεις της συνομοσπονδίας προς τους αρμόδιους φορείς για την επίλυση των πολλών προβλημάτων που ταλανίζουν το αγροτικό ποδόσφαιρο και τα αγροτικά σωματεία.

## Διοργανώσεις
Οι διοργανώσεις που διεξάγει η ΕΠΟΛ είναι:
*Α΄ κατηγορία ΕΠΟΛ
*Β΄ κατηγορία ΕΠΟΛ
*Κύπελλο Α΄ κατηγορίας ΕΠΟΛ
*Κύπελλο Β΄ κατηγορίας ΕΠΟΛ
*Super Cup ΕΠΟΛ
Φέτος η ΕΠΟΛ διοργανώνει:

* Πρωτάθλημα ΕΠΟΛ 2023/24
* Κύπελλο ΕΠΟΛ 2023/24

## Διακριθέντα σωματεία
Ο πίνακας που ακολουθεί παρουσιάζει τις ομάδες που ξεκίνησαν ως μέλη της ΕΠΟΛ και ακολούθως συμμετείχαν στα εθνικά πρωταθλήματα της Κύπρου, τα οποία διοργανώνει η Κυπριακή Ομοσπονδία Ποδοσφαίρου (ΚΟΠ). Για κάθε ομάδα αναφέρεται η ανώτατη κατηγορία στην οποία έχει συμμετάσχει.




## Κοινωνική προσφορά

Από την μέρα της ίδρυσης της μέχρι σήμερα, η ΕΠΟΛ με εξαίρεση της περίοδο 1963-64, που λόγω της έκρυθμης κατάστασης (δικοινοτικές διαταραχές) δεν διεξήγε τα πρωταθλήματα της, δεν έχει σταματήσει να διεξάγει και να αναβαθμίζει τις διοργανώσεις της. Η ΕΠΟΛ βοήθησε χιλιάδες νέους να ασχοληθούν με τον αθλητισμό, δίδοντας τους διέξοδο από τα καθημερινά τους προβλήματα και βοηθώντας τους ώστε να αντιμετωπίσουν κινδύνους στη σύγχρονη εποχή. Βοήθησε ώστε χιλιάδες νέοι ακόμα και στα πιο απομακρυσμένα χωριά να έχουν ευκαιρίες άθλησης, υγιούς ενασχόλησης και επαφής με τους νέους των άλλων περιοχών. Η ΕΠΟΛ με τις δραστηριότητες της βοήθησε πάρα πολλούς μορφωτικούς και πολιτιστικούς συλλόγους να σταθούν στα πόδια τους και να επεκτείνουν τις δραστηριότητες τους εκτός από τον τομέα του αθλητισμού και σε άλλους τομείς της κοινωνικής προσφοράς. Αλλά και η ίδια η ομοσπονδία δεν περιόρισε τις δραστηριότητες της μόνο στον αθλητισμό, αλλά επέκτεινε τη δράση της σε πολλές άλλες δραστηριότητες και εκδηλώσεις κοινωνικού χαρακτήρα που έχουν στόχο την ψυχαγωγία, την καλλιέργεια και το εξύψωση του μορφωτικού και του πολιτιστικού επιπέδου του κατοίκων της επαρχίας.

## Παραπομπές


## Πηγές
*
*

## Εξωτερικοί σύνδεσμοι

* 

Κατηγορία:Τοπικές Ποδοσφαιρικές Ομοσπονδίες Κύπρου
Κατηγορία:Επαρχία Λεμεσού